Nikel

For grunnstoffet Nikkel, se Nikkel

Nikel (, , skoltesamisk: Koolâsjokk) er en russisk bymessig bosetning med 9500 innbyggere. Nikel er den russiske bosetningen som ligger nest nærmest Norge (Boris Gleb ligger nærmest med kun Pasvikelva i mellom), bosetningen ligger ca. 8 km fra grenselinja, og avstanden mellom Nikel og Kirkenes er bare 40 km. Bosetningen har fått sitt navn etter de store forekomstene av nikkel utenfor byen. Bosetningens eksistens er tett knyttet til det store nikkelverket rett utenfor sentrum som er eid av Nornickel.

Nikel er også kjent for lav levealder og mange luftveisinfeksjoner, som en følge av utslippene fra fabrikken i byen. Ved byen har det vært smelteverk som har produseret nikkel fra 1930-tallet . Malmen som ble videreforedlet var rik på nikkel og andre tungmetaller, men inneholdt også 5 - 6 % svovel. Dette medfører at smelteverkene slapp ut store mengder svoveldioksid (SO2) og tungmetaller. Disse utslippene påvirket luftkvaliteten og miljøet i grenseområdene. Utslippene fra briketteringsanlegget i Zapoljarnyj og smelteverket i Nikel har vært oppe i om lag 100 000 tonn SO2 pr år. Dette er mer enn fem ganger Norges samlede utslipp. I tillegg ble det sluppet ut tungmetaller som nikkel, kobber, kobolt og arsen.«Fortsatt høye konsentrasjoner av miljøgifter i Sør-Varanger grunnet utslipp fra Russland», NILU - Norsk institutt for luftforskning, 13. februar 2014  Smelteverket i Nikel ble lagt ned i 2020; dette har ført til bedret luftkvalitet, også på norsk side.«Historisk god luftkvalitet i Øst-Finnmark», Miljødirektoratet, 31. august 2022

Nikel har en jernbanestasjon for godstrafikk som er knyttet til Russlands jernbanenett, gjennom Murmansk-stasjonen.

Hver måned krysser om lag fem tusen nordmenn grensen over Storskog (tall fra 2012), men etter at hovedvegen til Murmansk ble lagt utenom Nikel har antall besøkende fra Norge til Nikel blitt redusert.Ønsker at nordmenn legger ferien sin hit Innbyggere i Sør-Varanger kan søke grenseboerbevis fra det russiske konsulatet og deretter besøke Nikel et fritt antall ganger uten ytterligere visum. Mange nordmenn besøker Nikel for eksempel for grensehandel.Grenseboer

 Befolkningsutvikling 
 1959  1970  1979  1989  2002  2010 16 305  21 299  20 031  21 838  16 534  12 771

 Galleri 

Litteratur
 Jacobsen, Alf R. (2006): Nikkel, jern og blod. Krigen i nord 1939-1945, Aschehoug 

 Referanser  

 Eksterne lenker 

  «Still heavy pollution in border areas» , Barents Observer, 19. februar 2014
 «Fortsatt høye konsentrasjoner av miljøgifter i Sør-Varanger», NRK Nordnytt'', 13. februar 2014

Kategori:Byer i Murmansk oblast
Kategori:Bosetninger etablert i 1935